
Szám: ………………/2018.
Előkészítő: Laczka Mária számviteli ügyintéző
Előterjesztő: Burgyánné Czibik Éva polgármester 



ELŐTERJESZTÉS

A Képviselő-testület 2018. december 10-i ülésére


Tárgy: Az önkormányzat 2018. évi költségvetés III. módosításának elfogadása

Tisztelt Képviselő-testület!

Az önkormányzat költségvetését a 3/2018. (II. 16.) rendeletével hagyta jóvá. 

A 2018. évi eredeti költségvetés módosítása szükségessé vált a költségvetés jóváhagyása óta ismertté vált gazdasági események költségvetésbe történő beépítése érdekében.                                               

Előirányzataink módosítását a következők tették szükségessé:

Pécsely Község Önkormányzatának 2018. évre számított bevételi és kiadási főösszege 114.475.650.- Ft, az eredeti előirányzathoz képest 799.640.- Ft-tal nőtt. Az előkészítés során számba vettünk valamennyi bevételt és ehhez igazítottuk a kiadásokat.
A főösszesítőből látható, hogy a költségvetési egyensúlyt 42.894.625.- Ft pénzmaradvány felhasználással sikerült megteremteni.

A tartalék összege: 6.499.044.- Ft, amelyből az általános tartalék 6.335.984.- Ft. Céltartalékot képeztünk a közfoglalkoztatási támogatási előleg júliusban kiutalt 163.060,- Ft összegével, amely a 2019. év január és február hónapok bérköltségének fedezetéül szolgál.

Általános tartalék előirányzat						6.970.984.- Ft

	Település fejlesztési koncepció módosítása miatt 
	-635.000 Ft

	
	


Általános tartalék módosított előirányzata:				6.335.984.- Ft  
[bookmark: _GoBack]

A költségvetés bevételi oldalán a következő módosítások váltak szükségessé:


A működési célú támogatások államháztartáson belülről növekedtek 763.640,- Ft-tal. A szociális ágazati összevont pótlék negyedéves összege, 21.867,- Ft átvezetésre került az egyéb működési célú támogatások közül az önkormányzat szociális és gyermekjóléti feladatainak támogatása sorára. Az önkormányzat támogatást nyert szociális célú tüzelőanyag vásárlásához 675.640,- Ft értékben. Az egyéb működési célú támogatások államháztartáson belül további 88.000,- Ft-tal nőtt egy, a közfoglalkoztatási program keretében foglalkoztatott miatt. Emiatt az államháztartáson belüli megelőlegezések 36.000,- Ft-tal növekedtek.

Kiadási oldalon a következő módosítások váltak szükségessé:

A személyi juttatások növekedtek 80.000,- Ft-tal az egy közfoglalkoztatott egy havi bérköltsége miatt. A hozzá kapcsolódó járulék 8.000,- Ft-tal növelte a munkaadót terhelő járulékokat.
A dologi kiadások 675.640,- Ft-tal nőttek a szociális célú tüzelőanyag vásárlása miatt.
A beruházások összege 635.000,- Ft-tal nőtt. A település fejlesztési koncepció kivitelezése várhatóan magasabb lesz, ennek megfelelően módosításra került a soron szereplő összeg.
Szintén a közfoglalkoztatás miatt az állami támogatás megelőlegezés visszafizetési kötelezettsége 36.000,- Ft-tal növekszik.

A költségvetés végleges főösszege tehát 114.475.650.- Ft-ra változott.

Kérem a képviselő-testületet az előterjesztés megtárgyalására, illetve a határozat és a rendelet-tervezet elfogadására.

Pécsely, 2018. December 03.



	Burgyánné Czibik Éva
	polgármester



HATÁROZAT JAVASLAT
…/2018. (…..) számú határozat

Pécsely Község Önkormányzatának képviselő-testülete az önkormányzat 2018. évi költségvetéséről szóló 3/2018. (II. 16.) önkormányzati rendeletének módosításáról szóló rendelet tervezetet megismerte, megtárgyalta és annak elfogadása mellett döntött. 

Határidő: azonnal
Felelős: Burgyánné Czibik Éva polgármester

Pécsely Község Önkormányzata
Képviselő-testületének
.../2018. (…..) önkormányzati rendelet tervezete
az önkormányzat 2018. évi költségvetéséről szóló 3/2018. (II. 16.) önkormányzati rendeletének módosításáról


Pécsely Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

1. § (1) Az Önkormányzat 2018. évi költségvetéséről szóló 3/2018. (II. 16.) önkormányzati
rendelet (továbbiakban: rendelet) 2. § (1) bekezdése helyébe az alábbi rendelkezés lép:

              2. § (1) Az önkormányzat bevételeit, egyezően a kiadási főösszeggel, a képviselő-
                        testület 114.475.650,- Ft-ban állapítja meg az alábbi részletezettségben:
  
	Költségvetési bevételek előirányzata:	
	  71.000.795.- Ft

	Finanszírozási bevételek előirányzata:	
	  43.474.855.- Ft

	Ebből: belső hiány
	  42.894.625.- Ft

	          külső hiány
	      580.230.- Ft

	Állami támogatás megelőlegezése
	      580.230.- Ft

	Költségvetési kiadások előirányzata:
	112.748.009.- Ft

	Finanszírozási kiadások előirányzata:	
	    1.727.641.- Ft



         (2) A Rendelet 2. § (4) bekezdése helyébe a következő rendelkezés lép:
       
       2. § (4)  Az (1) bekezdés szerinti kiadási főösszegen belül a kiadásokat az előirányzat
                            csoportonkénti és kiemelt előirányzatonkénti részletezettségben a következő
                         összegeket állapítja meg:

	I. Működési kiadások
	
	

	1. Személyi juttatások
	
	19.498.089.- Ft

	2 Munkaadót terhelő járulékok és szoc. hozzájárulási adó
	
	  3.780.052.- Ft

	3. Dologi kiadások
	
	35.008.640.- Ft

	4. Ellátottak pénzbeli juttatásai
	
	3.704.000.- Ft

	5. Egyéb működési kiadások
	
	 Ft

	5.1. Működési célú támogatások államháztartáson belülre
	
	12.370.071.- Ft

	5.2. Működési célú pénzeszköz átadás áh-n kívülre
	
	150.000.- Ft

	5.3. Működési célú visszatérítendő támogatások, kölcsönök
	
	

	            nyújtása áh-n kívülre
	
	0.- Ft

	6. Tartalékok
	
	6.499.044.- Ft

	6.1. Általános tartalék
	
	6.335.984.- Ft

	6.2. Céltartalék
	
	163.060.- Ft

	II. Felhalmozási kiadások
	
	

	1. Beruházások
	
	6.402.000.- Ft

	2. Felújítási kiadások
	
	25.233.808.- Ft

	3. Egyéb felhalmozási kiadások
	
	 75.000.- Ft

	3.1. Támogatásértékű felhalmozási kiadások
	
	75.000.- Ft

	3.2. Felhalmozási célú pénzeszköz átadás áh-n kívülre
	
	

	III. Finanszírozási kiadások
	
	

	1.1. Hitel- kölcsön törlesztés áh-n kívülre
	
	

	1.2. Forgatási célú értékpapír vásárlásának kiadása
	
	 

	1.3. Állami tám. megelőlegezés visszafizetésének kiadása
	
	1.727.641.- Ft

	1.4. Pénzeszközök lekötött betétként való elhelyezése
	
	

	
	
	


2. § (1) A Rendelet 3. § (2) bekezdése helyébe a következő rendelkezés lép:    	      

3. § (2) Az önkormányzat kiadásait feladatonként az 3.- 4. melléklet tartalmazza.
Az önkormányzati működési kiadások előirányzatának feladatok szerinti részletezését a 3. melléklet tartalmazza 74.538.157.- Ft összegben.

       (2) A Rendelet 3. § (3) bekezdése helyébe a következő rendelkezés lép:

            3. § (3) Beruházási feladatokra az önkormányzat 6.402.000.- Ft-ot
                        fordít, az 5. melléklet szerinti részletezésben.

       (3) A Rendelet 3. § (6) bekezdése helyébe a következő rendelkezés lép:

3. § (6)	 Az általános tartalék összege 6.335.984,- Ft.

3. §  A rendelet 1-8. mellékletei helyébe a jelen rendelet 1-8. mellékletei lépnek.
4. § A rendelet a kihirdetését követő napon lép hatályba. Rendelkezései a 2018. évről szóló zárszámadási rendelet elfogadásáig hatályosak.

    


                           Burgyánné Czibik Éva					dr. Tárnoki Richárd
                                  polgármester					 címzetes főjegyző



A rendelet kihirdetve: 2018. ……………..       


		                                  dr. Tárnoki Richárd
                                                                                                                     címzetes főjegyző


Indokolás a Pécsely Község Önkormányzata képviselő-testületének …/2018. (…..) önkormányzati rendelet tervezete az önkormányzat 2018. évi költségvetéséről szóló 3/2018. (II. 16.) önkormányzati rendeletének III. módosításához.


INDOKOLÁS


Általános indokolás

Pécsely Község Önkormányzata 2018. évi költségvetéséről szóló 3/2018. (II. 16.) önkormányzati rendeletének módosítására az állami támogatás, a központi előirányzatok, a korábbi képviselő-testületi döntések költségvetést érintő hatásainak átvezetése, a fejlesztési célú feladatok megvalósítása, valamint a kiemelt előirányzatok közötti átcsoportosítások miatt van szükség.


Részletes indokolás

1. §-hoz:
Az önkormányzat 2018. évi költségvetésének bevételi, kiadási főösszegének, valamint a költségvetési hiány összegének módosítását tartalmazza.

A kiadási főösszegen belül a kiadások módosítását tartalmazza előirányzat-csoportonkénti és kiemelt előirányzatonkénti részletezettségben.

2. §-hoz:
Az önkormányzat bevételeinek és kiadásainak módosítását tartalmazza.

3. §-hoz:
A Rendelet mellékleteit szabályozza újra. A rendelet-tervezet mellékletei tartalmazzák a módosított előirányzatokat.

4. §-hoz:
Hatályba léptető rendelkezést tartalmaz.

